SET เปิดกระฉูด 13 จุดตามตปท. รับราคาน้ำมันพุ่ง โบรกฯชู 7 หุ้นปลอดภัย-แนะเก็งกำไร
SET เปิดกระฉูด 13 จุดตามตปท. รับราคาน้ำมันพุ่ง โบรกฯชู 7 หุ้นปลอดภัย-แนะเก็งกำไร
1 มิ.ย. 2563

ดัชนีตลาดหุ้นไทย ณ เวลา 10.00 น. อยู่ที่ 1,356.15 จุด บวก 13.30 จุด หรือ 0.99% สูงสุดที่ 1,357.27 จุด ต่ำสุดที่ 1,354.58 จุด มูลค่าการซื้อขาย 3.89 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
ด้าน บล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways to Sideways Up ในกรอบ 1,335-1,350 จุด โดยกลุ่มพลังงานจะกลับมานำตลาดระยะสั้นหลังราคาน้ำมันดิบคืนวันศุกร์พุ่งแรงกว่า 5%
ขณะที่ตลาดยังให้น้ำหนักกับการ Reopen Economy อย่างไรก็ตามยังต้องระมัดระวังสถานการณ์ตึงเครียดระหว่างสหรัฐฯ-จีนหลังทรัมป์แถลงยกเลิกข้อตกลงพิเศษต่างๆที่ให้แก่ฮ่องกงเพื่อตอบโต้จีนที่ผ่านกฎหมายความมั่นคง ขณะที่ดัชนีที่ปรับตัวขึ้นมากว่า 30% ในช่วง 2 เดือนครึ่ง Price In ปัจจัยบวกจากมาตรการผ่อนคลายระยะต่างๆไปมาก ทำให้ระยะถัดอาจมีแรง Sell on Fact หลังสถานการณ์กลับมาใกล้ระดับปกติก่อนมี COVID-19
ขณะที่ บล.คิงส์ฟอร์ด วาง Filter แนวรับดัชนี SET ที่ 1,320 – 1,330 จุด หากยืนได้ ดัชนีอยู่ในกรอบ Sideway Up โดยมีแนวต้าน 1,350 – 1,360 จุด แนะนำเก็งกำไรหุ้นกลุ่ม Defesive เช่น ADVANC, RATCH, TU และเก็งกำไร M,  MAJOR, SPA, CENTEL (รับผลดีปลดล็อกดาวน์เฟส 3)